**Olje til de nyeste Mercedes-motorene**

LIQUI MOLYs nye Top Tec 6300 0W-20 er en av de første oljene som oppfyller Mercedes-spesifikasjonen 229.71

**September 2018 – De nyeste personbilmotorene fra Mercedes krever en helt spesiell olje. Nye Top Tec 6300 0W-20 fra LIQUI MOLY er en av de første oljene som Mercedes har godkjent offisielt til disse motorene. «Det er et dobbelt utviklingssprang – både for motorteknologien fra Mercedes og vår egen oljeteknologi», påpeker Oliver Kuhn, assisterende leder for oljelaboratoriet hos LIQUI MOLY.**

En slik olje er nødvendig for aktuelle modeller i E-klassen fra Mercedes samt enkelte modeller i C- og S-klassen. Disse omfatter både diesel- og bensinbiler og hybridkjøretøy. Top Tec 6300 er offisielt godkjent av Mercedes (MB 229.71). «En slik offisiell produsentgodkjenning er den høyeste kvalitetsutmerkelsen en olje kan få», understreker Oliver Kuhn. «Den viser at bilprodusenten selv har testet oljen og kommet til at den er god.» Top Tec 6300 er i tillegg til Mercedes-modellene egnet for Jaguar- og Land Rover-modeller (STJLR.51.5122).

Hva kjennetegner en slik toppmoderne olje? Det mest åpenbare er at den er svært tyntflytende, med en viskositet på 0W-20. «Jo tynnere oljen er, desto mindre indre friksjon har den, og desto mer effektivt jobber motoren», forklarer Oliver Kuhn. Oljen er derfor en av mange hjelperåder som brukes for å gi motoren lavere forbruks- og utslippsverdier. «Utfordringen ligger i å sikre effektiv smøring også under ekstreme forhold, til tross for den lave viskositeten.» I tillegg har oljen lavt askeinnhold. Det betyr at forbrenningsrestene etter oljen ikke belaster avgassbehandlingssystemene. Med en annen olje ville for eksempel diesel- eller bensinpartikkelfilteret ha blitt tilstoppet tidlig og måttet byttes ut til en høy pris.

I likhet med andre moderne motoroljer er også Top Tec 6300 så spesifikk at den ikke kan brukes i andre kjøretøy. Hvis den brukes i en motor som ikke er beregnet på denne typen olje, kan det føre til sterkere slitasje og sågar motorskader. Oliver Kuhn: «Det er prisen man betaler for de stadig mer effektive motorene: oljen blir en flytende reservedel som kun passer til helt bestemte motorer.»

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2017 kom på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Head of Media Relations International

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de